
Zalagyömörő Község Önkormányzat Képviselő-testülete
8349 Zalagyömörő, Fő u. 2.

___________________________________________________________________________

Szám: 867/8/2014.

Zalagyömörő Község Önkormányzat

Képviselő-testületének

2014. július 14. napon megtartott

nyílt üléséről

jegyzőkönyv

Határozat: …..22 – 23 ….
Rendelet:……4……….
Szám: 867/8/2014.

J E G Y Z Ő K Ö N Y V

Készült:
Zalagyömörő Község Önkormányzatának 2014. július 14-én, 09.00 órai kezdettel megtartott nyilvános képviselő-testületi üléséről.

Helye:
Polgármesteri Hivatal 8349 Zalagyömörő, Fő 2. szám

Jelen vannak:
Illés László polgármester,




Söjtöri Dezső alpolgármester,




Vass Géza képviselő




Bencze Gyöngyi jegyző




Tordáné Ughy Ilona jegyzőkönyvvezető

A lakosság köréből nem jelent meg senki.

Távolmaradását bejelentette: Tóth András és Dr. Tőtős András képviselő
Illés László polgármester: Köszönti a mai ülésen megjelent képviselő társait, a jegyzőt és a jegyzőkönyvvezetőt.

A jelenléti ív alapján megállapítja, hogy az öt fő képviselő-testületi tagok közül jelen van három fő, így az ülés határozat képes. 

Jegyzőkönyv hitelesítőknek Söjtöri Dezső alpolgármestert és Vass Géza képviselőt javasolja.
A javaslatot a Képviselő-testület 3 igen szavazattal – ellenszavazat, tartózkodás és határozat hozatal nélkül – elfogadta.

Illés László polgármester: Javasolja, hogy a meghívóban szereplő napirendi pontok kerüljenek megtárgyalásra.

A képviselő-testület a napirendre tett javaslatot 3 igen szavazattal – ellenszavazat, tartózkodás és határozat hozatal nélkül – elfogadta a következők szerint:
NAPIRENDEK:
1./
Óvodavezetői állásra pályázat kiírása


Előadó: Illés László polgármester

2./
Az állattartás helyi szabályairól szóló helyi rendelet hatályon kívül helyezéséről.


Előadó: Bencze Gyöngyi jegyző

(Előterjesztés a jegyzőkönyv melléklete)
3./
Falunappal kapcsolatos megbeszélés



Előadó: Illés László polgármester

4./ 

Vegyes ügyek

NAPIRENDEK TÁRGYALÁSA:
1./
Óvodavezetői állásra pályázat kiírása


Előadó: Illés László polgármester

Illés László polgármester: a Jegyző asszonnyal a múlt héten egyeztettünk az óvodával kapcsolatban, és tájékoztatott, hogy az eddigi megoldás nem megfelelő, azért sem, mivel az SZMSZ egyik pontja értelmében Szűcsné Szabó Andrea a vezetői állás betöltéséig látja el ezen feladatokat. Ez még vezetői megbízásként sem funkcionál.
Azért, hogy az óvoda működése a jogszabályi előírásoknak megfeleljen, az óvodavezetői állást meg kell pályáztatni. A jelenlegi óvodavezető szerepét betöltő dolgozónk ígérte, hogy elvégzi a közoktatás-vezető képző tanfolyamot, hogy meg tudjon felelni az óvodavezetői állás feltételének. Amennyiben a jelenlegi vezetőnek finanszíroznák az óvoda vezetői képzést, azt kb. 800.-eFt-ba kerülne, meg kellene oldani a helyettesítését, és tartós kötelezettséget vállalnánk, amire a testületnek nincs elegendő forrása. A vezető Szegedi Egyetem kihelyezett győri tanszékén talált egy képzést, ami megfelelne az előírásoknak. Erről majd az ülésen később lesz szó.
Söjtöri Dezső alpolgármester: Nem érti miért ilyen messze van ez a képzés. A finanszírozást a pályázatot követően meg kellene beszélni, valamennyit javasol támogatni. A feltételeket minden képen tisztázni szükséges. 
Illés László polgármester: Az óvodavezetői állás betöltése 5 éves időtartamra szól, nevezetesen 2014. augusztus 21-től – 2019. augusztus 21-ig tart. Kéri testület tagjait, amennyiben egyetértenek azzal, hogy a Zalagyömörői Cifrapalota Óvoda óvodavezetői állására a pályázatot kiírják, akkor kézfeltartással szavazzanak.

Zalagyömörő Község Önkormányzatának Képviselő-testülete 3 igen szavazattal – ellenszavazat és tartózkodás nélkül - meghozta az alábbi határozatot:

22/2014.(VII.14.) önkormányzati határozat
Zalagyömörő Község Önkormányzatának Képviselő-testülete pályázatot ír ki a Zalagyömörői Cifrapalota Óvoda óvodavezetői állásának betöltésére

A vezetői megbízás időtartama: 2014. augusztus 21-től 2019. augusztus 21-ig szól.

A képviselő-testület felkéri a jegyzőt, gondoskodjon a pályázati kiírás a kozigallas.hu honlapon való megjelentetéséről.

Felelős:
Illés László polgármester

Bencze Gyöngyi jegyző

Határidő:
azonnal

2./ napirend:
Az állattartás helyi szabályairól szóló helyi rendelet hatályon kívül helyezéséről.



Előadó: Bencze Gyöngyi jegyző

/Az írásos előterjesztés a jegyzőkönyv mellékletét képezi./
Illés László polgármester: Elmondja, hogy az elmúlt időszakban többször utána kellett nézni az önkormányzat területén az állattartással kapcsolatos rendelkezéseknek, amelyekről kiderült, hogy a még hatályban lévő helyi rendelet törvénysértő rendelkezéseket tartalmaz, szükséges a rendelet felülvizsgálata. Kéri a jegyzőt, hogy ismertesse az előterjesztést.
Bencze Gyöngyi jegyző: Ismerteti a képviselő-testülettel, hogy a jelenlegi állattartási rendelet olyan intézkedéseket tartalmaz, mely a hatályos jogszabályoknak nem felel meg, mivel magasabb rendű jogszabály szabályoz, vagy azzal ellentétes. A képviselő-testület nem szabhat meg olyan előírásokat sem, mely az Európai Uniós joggal ellentétes, ezért a jelenleg még hatályban lévő rendelet hatályon kívül helyezését javasolja, az előterjesztés szerint.
Illés László polgármester: Kéri a testület tagjait, amennyiben egyetértenek azzal, hogy az állattartás helyi szabályairól szóló helyi rendelet hatályon kívül helyezésre kerüljön, kézfeltartással szavazzanak.
Zalagyömörő Község Önkormányzatának Képviselő-testülete egyhangúlag, 3 igen szavazattal – ellenszavazat és tartózkodás nélkül – a következő rendeletet alkotja:
Zalagyömörő Község Önkormányzata Képviselő-testülete
4/2014. /VII. 29./ rendelete

az állattartás helyi szabályairól szóló 2/2011. (II. 24.) önkormányzati rendelet hatályon kívül helyezéséről

.

3./
Falunappal kapcsolatos megbeszélés



Előadó: Illés László polgármester

Illés László polgármester: Ismerteti, hogy elkészült a falunapi program, melyet már minden házhoz eljuttattak. Sajnos elég kevés pénzből tudnak gazdálkodni. Mindössze 400 e Ft az az összeg, amely Falunap, Öregek Napja, stb. rendezvények megszervezésére áll rendelkezésükre. A rendezvény kivitelezéséhez kérném a képviselő-testületi tagok segítségét. Az alpolgármester úr ígérte, mint ahogy minden évben, az idén is ide, illetve visszaszállítja a sátrat, a színpadot, és a sörpadokat.
Az étel előállítását még meg kell, hogy beszélje a gógánfai konyha élelmezésvezetőjével. 
A főzőversenyre csapatok jelentkezését várják még. 
4. napirend:
Vegyes ügyek.
4.1. Szűcs Szabó Andrea tanulmányainak elvégzéséhez támogatás kérése
Illés László polgármester: Ismerteti, hogy Szűcsné Szabó Andrea kérelmet nyújtott be a tanulmányainak segítéséhez. Ez év szeptemberében beiratkozik a Szegedi Tudományegyetem közoktatási vezetőképző és továbbképző intézet holland-magyar intézményvezető és középvezető képzés pedagógus szakvizsgára felkészítő szakirányú továbbképzési szakára. Az időtartama négy félév. (125 e Ft/félév). A szakvizsga megszerzésére az óvodavezetői feladatok törvény által előírt módon való ellátása miatt van szüksége. Tanulmányai elvégzéséhez kéri az önkormányzat anyagi támogatását.
Ha tanulmányi szerződést kötne az önkormányzat, akkor minden, a tanulmányhoz szükséges kiadást az önkormányzatnak kell állni, mint például: útiköltség, szabadságmegváltás, helyettesítés költsége, stb. Mivel az önkormányzatnak nem olyan az anyagi helyzete, hogy teljes mértékben tudjon támogatást adni, ezért azt javasolja, hogy a tandíj 1/3-át vállalja át az önkormányzat.

Söjtöri Dezső alpolgármester: Elmondja, hogy ő is egyetért a polgármester Úr véleményével, szerinte is csak részben vállalja át az önkormányzat a tandíjat. 

Vass Géza képviselő: Elmondja, hogy valóban megfontolandó a támogatás megállapítása. Még azt sem tudják kijelenteni, hogy közbe-közbe juttatnak részére támogatást, annál is inkább, mivel ősztől új ciklus kezdődik az önkormányzatoknál, és azt meg nem akarják, hogy az új testület adóssággal kezdje működését.

Söjtöri Dezső alpolgármester 9 óra 25 perckor kiment az ülésteremből, a képviselő-testület létszáma 2 főre csökkent.

Illés László polgármester az ülés vezetését felfüggesztette, szünetet rendelt el, mivel a képviselő-testület határozatképes szám alá csökkent.

SZÜNET 9 óra 25 perctől – 9 óra 30 percig

Söjtöri Dezső alpolgármester az ülésterembe visszatért a képviselő-testület határozatképes számban folytatta a munkáját.

Illés László polgármester: Elrendeli az ülés további folytatását, mivel a képviselő-testület határozat képes számban ismét jelen van.
Bencze Gyöngyi jegyző: Javasolja, hogy mindenképpen megállapodásban kell rögzíteni, hogy Szűcsné Szabó Andrea, mint óvodapedagógus képzését milyen módon támogatja a testület. Akár a tandíj vonatkozásában, akár a szabadidő vonatkozásában. Ez a munkáltató anyagi helyzetétől függ.
A megegyezés lehetőségei e tekintetben elég tágak, bár a tanulmányi szerződési forma kötött és kötelezettségeket róhat a képviselő-testületre.
Illés László polgármester: Összefoglalva az elhangzottakat, javasolja, hogy Szűcsné Szabó Andrea közoktatás vezető képzését a tandíj 1/3-ával támogassa önkormányzatunk. A támogatás megállapítását javasolom megállapodásban rögzíteni.
Kéri, aki az elhangzottakkal egyetért, kézfeltartással szavazzon.

Zalagyömörő Község Önkormányzatának Képviselő-testülete 3 igen szavazattal – ellenszavazat és tartózkodás nélkül - meghozta az alábbi határozatot:

23/2014.(VII.14.) önkormányzati határozat

Zalagyömörő Község Önkormányzatának Képviselő-testülete Szűcsné Szabó Andrea óvodapedagógus a Szegedi Tudományegyetem közoktatási vezetőképző és továbbképző intézet holland-magyar intézményvezető és középvezető képzés pedagógus szakvizsgára felkészítő szakirányú továbbképzését a képzési díj egyharmadával támogatja.

A képviselő-testület felkéri a polgármestert, hogy a megállapodást kösse meg Szűcsné Szabó Andrea óvoda pedagógussal.
Felelős:
Illés László polgármester

Határidő:
2014. augusztus 15.
4.2.
A polgármester beszámolója a két ülés között eltelt időszakban történt fontosabb eseményekről 

Előadó: Illés László polgármester
Illés László polgármester: A képviselő-testület részére az alábbi két ülés közötti fontosabb eseményekről számol be:

· Diák munkára 13 fő jelentkezett. Mind a 13 főt fel lehetett venni. Jelenleg 6 fő dolgozik az önkormányzatnál. Augusztusban pedig 7 fő. Az érettségi előtt álló 7 főt tudjuk foglalkoztatni egy részét az óvodánál, másik részét pedig az önkormányzatnál.
· Az Óvoda felújításáról annyit említene, hogy a csempézése 90 %-ban kész van. Folyik a járólap lerakása, a nyílászárók megérkeztek, beépítésük folyamatban van. A bádogozási munkák, cserepezés szintén folyamatban van. 

· A járdaépítéssel kapcsolatban, a nyertes kivitelezőt kiértesítettük, a szerződés a napokban kerül megkötésre. 

· Rendőrségi fórum volt a településen, melyen 7 fő vett részt.

· A temetőbe készíttettünk egy padot.

· A faapríték darálását elkezdtük. 

· Zalagyömörőből 8 gyermek vett részt a családsegítők megrendezésében lebonyolított fürdőzésen, Celldömölkön.

· A Gondolat-tó vízutánpótlásának megoldására kaptunk egy árajánlatot, 700 e Ft-ba kerülne a tervezés + kivitelezés. Véleménye szerint ezekkel a munkálatokkal meg kellene várni a választásokat. 

· A Tapolcai Járási Bíróságtól érkezett egy végzés, mely szerint a szennyvíz csatorna tervezését végző Venturi Mérnöki Kft. a 6 települést illetően 79.741.876,- Ft követel, tervezési díjként megfizetni. A legutóbbi információi szerint Zalagyömörőtől több mint 4 m Ft-tot követel a Kft. A hozzáértők szerint valószínű 4-5 év is el fog telni, mire ebből döntés születik.

· Javasolja, hogy ebben az évben is adjanak a település állandó lakósainak az iskolás gyermekeknek a megnövekedett költségekre tekintettel támogatást. Az erre vonatkozó kérelmeket, igényeket kezdjék el felmérni.

Söjtöri Dezső alpolgármester: Kérdezi, az új csatorna projektbe nem szerepelt a tervezésre elkülönített összeg?

· Illés László polgármester: Válaszában elmondja, hogy igen benne volt, 48 m forint, ha jól emlékszik. Mi azért felkerestük a Veszprém Megyei Mérnöki Kamarát, mondjanak véleményt. Ott egyetértettek az általunk elmondottakkal, ellenben az írásban megküldött nyilatkozatuk teljesen ellentétes a szóbeli tájékoztatásukkal. 
Biztos, hogy valamennyi összeget fizetnünk kell a Venturi Kft. részére az idők folyamán, de ez még nem tisztázott.
Illés László polgármester megköszönte a részvételt, és az ülést 10 óra 10 perckor bezárta.

K.m.f.

  Illés László







Bencze Gyöngyi

polgármester







        jegyző

Söjtöri Dezső







Vass Géza

alpolgármester






 képviselő
     jegyzőkönyv hitelesítő





 jegyzőkönyv hitelesítő

